[pic] | EUROOPAN YHTEISÖJEN KOMISSIO | Bryssel 21.11.2007 KOM(2007) 749 lopullinen KOMISSION TIEDONANTO NEUVOSTOLLE Euroopan yhteisön kannasta Belgradissa 18. joulukuuta 2007 järjestettävässä energiayhteisön ministerineuvostossa KOMISSION TIEDONANTO NEUVOSTOLLE Euroopan yhteisön kannasta Belgradissa 18. joulukuuta 2007 järjestettävässä energiayhteisön ministerineuvostossa Energiayhteisön ministerineuvosto kokoontuu Belgradissa 18. joulukuuta 2007. Komissio esittää neuvostolle huomautuksin varustetun esityslistan, josta ilmenee kunkin asian luonne. Niiden esityslistan kohtien osalta, jotka koskevat oikeudellisesti sitovien päätösten tekemistä, toimitetaan lisäksi ehdotus neuvoston päätökseksi. Huomautuksin varustettu esityslista on ministerineuvoston kokouksen alustavan esityslistan liitteenä. A-kohtien hyväksyminen (ilman keskustelua) Kertomus energiayhteisön talousarvion toteuttamisesta ajanjaksolla 1.7.2006–1.1.2008 (tiedoksi) Komissio ottaa kertomuksen huomioon. Energiayhteisön talousarvio vuosiksi 2008–2009 (neuvosto tekee päätöksen) Komissio hyväksyy talousarvion niissä rajoissa, jotka asetetaan neuvoston päätöksessä Euroopan yhteisön kannasta energiayhteisön ministerineuvostossa[1]. Energiayhteisön sihteeristön henkilöstösäännöt (tiedoksi) Komissio hyväksyy henkilöstösäännöt. Luonnos direktiivin 2005/89/EY, direktiivin 2004/67/EY ja asetuksen (EY) N:o 1775/2005 täytäntöönpanoa koskevaksi päätökseksi (neuvosto tekee päätöksen) Ministerineuvoston edellisessä kokouksessa tehdyn päätöksen mukaisesti on vahvistettava yksityiskohtaiset säännöt, joita noudattaen sopimuspuolet panevat edellä mainitun säädöksen täytäntöön. Komissio ehdottaa täytäntöönpanoaikoja sen mukaisesti, mitä neuvoston päätöksessä Euroopan yhteisön kannasta energiayhteisön ministerineuvostossa1 säädetään. Pysyvän korkean tason ryhmän päätelmät (tiedoksi) Komissio hyväksyy pysyvän korkean tason ryhmän päätelmät. Energiayhteisön työohjelma (2008–2009) (tiedoksi) Komissio hyväksyy energiayhteisön työohjelman vuosiksi 2008–2009. Perustamissopimuksen täytäntöönpano (tiedoksi) Komissio kehottaa kaikkia sopimuspuolia noudattamaan 1. päivästä heinäkuuta 2007 voimassa olleita velvoitteita sekä pyytää sopimuspuolia esittämään viimeistään 1. heinäkuuta 2008 yksityiskohtaisen suunnitelman toimenpiteistä, jotka ne aikovat toteuttaa täyttääkseen velvoitteensa. Lisäksi komissio ilmoittaa olevansa valmis tukemaan sopimuspuolia tässä asiassa, voimassa olevien ohjelmien puitteissa sekä energiayhteisön sihteeristön tuella. Investoinnit (tiedoksi) Komissio esittää, että luettelo alueellisen edun kannalta tärkeistä sopimuspuolten hankkeista hyväksytään, jotta sitä voidaan käyttää ohjeellisena asiakirjana alueellisten investointien edistämisessä. Komissio pyytää, että luettelo päivitetään säännöllisesti hankkeiden edistymisen seuraamiseksi. Energiatehokkuutta käsittelevä työryhmä (tiedoksi) Komissio hyväksyy energiatehokkuutta käsittelevän työryhmän toimeksiannon. Energian toimitusvarmuus (tiedoksi) Tarkoitus on käsitellä sopimuspuolten energiahuoltotilannetta talvella 2007–2008. Energiayhteisön sosiaalinen ulottuvuus; sosiaalisia kysymyksiä koskevan yhteisymmärryspöytäkirjan seuranta (tiedoksi) Kaikki energiayhteisön perustamissopimuksen sopimuspuolet, Euroopan yhteisö mukaan luettuna, allekirjoittivat 18. lokakuuta 2007 Wienissä energiayhteisön sosiaalisia kysymyksiä koskevan yhteisymmärryspöytäkirjan. Siihen liittyen komissio tukee sellaisen foorumin perustamista, jossa käsitellään yhteiskunnallisia kysymyksiä ja edistetään energia-alaa koskevaa sosiaalista vuoropuhelua energiayhteisön alueella. Komissio ilmoittaa olevansa valmis toimimaan foorumin puheenjohtajana, jos sopimuspuolet näin haluavat. Foorumin tueksi voidaan perustaa tilapäisiä työryhmiä, minkä lisäksi voidaan hyödyntää jo olemassa olevia aihekohtaisia työryhmiä. Tilannekatsaus energiayhteisön laajentumisesta (tiedoksi) Jos neuvosto tekee päätöksen, jolla komissio valtuutetaan neuvottelemaan Moldovan, Norjan, Turkin ja Ukrainan liittymistä energiayhteisöön koskevat yksityiskohtaiset säännöt, ja jos energiayhteisön perustamissopimukseen tehdään tarvittavat muutokset, Euroopan komissio laatii tilannekatsauksen ja määrittää toimenpiteet, joita tarvitaan virallisten neuvottelujen aloittamiseksi. [1] Neuvoston päätös XX.